
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

90. Τροποποίηση του άρθρου 2 παράγραφος Α4 του 

π.δ. 116/2002 και κατάργηση του εισπραττομένου 
για το έντυπο αυτοκόλλητης θεώρησης ποσού.... 1 

91. Τροποποίηση του π.δ. 56/2001 «Μεταθέσεις Ειδι¬ 

κού Εκπ/ κού Προσωπικού σε Σχολικές Μονάδες 
Ειδικής Αγωγής (ΣΜΕΑ) και σε Κέντρα Διάγνωσης, 
Αξιολόγησης και Υποστήριξης (ΚΔΑΥ)». 2 

92. Ίδρυση Γ'Λιμενικού Τμήματος του Κεντρικού Λιμε¬ 

ναρχείου Βόλου και καθορισμός των αρμοδιοτή- 
τωντου. 3 


ΠΡΟΕΔΡΙΚΑ ΔΙΑΤΑΓΜΑΤΑ 

Ο) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 90 

Τροποποίηση του άρθρου 2 παράγραφος Α4 του π.δ. 
116/2002 και κατάργηση του εισπραττομένου για το 
έντυπο αυτοκόλλητης θεώρησης ποσού. 

Ο ΠΡΟΕΔΡΟΣ 

ΤΗΣ ΕΛΛΗ ΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 1 παραγρ. 7 του ν. 2949/2001 «Προξενική 
διατίμηση και άλλες διατάξεις» (ΦΕΚ Α' 243). 

2. Το ν. 2514/1997 «Κύρωση: 1) της Συμφωνίας μεταξύ 
των Κρατών της Οικονομικής'Ενωσης του Μπενελούξ, 
της Ομοσπονδιακής Δημοκρατίας της Γερμανίας και της 
Γαλλικής Δημοκρατίας σχετικά με την σταδιακή κατάργη¬ 
ση των ελέγχων στα κοινά σύνορα, 2) της Σύμβασης 
Εφαρμογής της ανωτέρω Συμφωνίας μεταξύ των ιδίων 
Κρατών-Μελών, 3) των Πρωτοκόλλων και των Συμφωνιών 
προσχώρησης στις παραπάνω Συμφωνίες: της Ιταλικής 
Δημοκρατίας, του Βασιλείου της Ισπανίας, της Δημοκρα¬ 
τίας της Πορτογαλίας, της Ελληνικής Δημοκρατίας, της 
Αυστριακής Δημοκρατίας, της Φινλανδικής Δημοκρατίας, 
του Βασιλείου της Δανίας και του Βασιλείου της Σουη¬ 
δίας, μετά των τελικών πράξεων, πρακτικών, δηλώσεων 
και κοινών δηλώσεων αυτών» (ΦΕΚ Α' 140), με τον οποίο 
ενσωματώθηκε στην ελληνική έννομη τάξη το κεκτημένο 


των Συμφωνιών δοάθπρΘπ, το οποίο αποτελεί ήδη τμήμα 
του κοινοτικού δικαίου με βάση το Πρωτόκολλο 2 της 
Συνθήκης του Άμστερνταμ της 2ας Οκτωβρίου 1997 που 
κυρώθηκε μετο ν. 2691/1999 (ΦΕΚΆ47). 

3. Τις αποφάσεις της Εκτελεστικής Επιτροπής των 
Συμφωνιών ΒοΟβηροπ, που εκδίδονται με βάση τα άρθρα 
131-132, 3, 5, 6, 7, 8, 9, 11, 12, 17, 18, 25 της Σύμβασης 
Εφαρμογής δοάθπρΘΠ με τις οποίες ανάμεσα στα άλλα 
ζητήματα εγκρίνονται το Κοινό Εγχειρίδιο και η Κοινή 
Προξενική Εγκύκλιος και τα Παραρτήματά τους, στα 
οποία περιλαμβάνεται και ο Πίνακας των εισπρακτέων 
τελών θεώρησης σε ευρώ (Απόφαση της 28/4/99 εγγρ. 
δΟΗ/οοπι-θχ (99) 13) με παράρτημα 12. 

4. Το άρθρο 29 του ν. 1558/1985 «Κυβέρνηση και κυ¬ 
βερνητικά όργανα» (ΦΕΚ Α' 137), όπως προστέθηκε με το 
άρθρο 27του ν. 2081/1992 «Ρύθμιση των Επιμελητηρίων» 
(ΦΕΚ Α' 154) και τροποποιήθηκε με το άρθρο 1 του ν. 
2469/1997 «Περιορισμός και βελτίωση της αποτελεσμα- 
τικότητας των κρατικών δαπανών και άλλες διατάξεις» 
(ΦΕΚ Α' 38). 

5. Την υπ’ αριθμ. 14650/Δ/ΟΕ85 (ΦΕΚ 519/Β717.3.2004) 
κοινή απόφαση του Πρωθυπουργού καιτου Υπουργού Οι¬ 
κονομίας και Οικονομικών «Καθορισμός αρμοδιοτήτων 
Υφυπουργού Οικονομίας και Οικονομικών». 

6. Το γεγονός ότι από την εφαρμογή των διατάξεωντου 
παρόντος διατάγματος προκαλείται απώλεια εσόδων σε 
βάρος του Κρατικού Προϋπολογισμού, ύψους εξακοσίων 
χιλιάδων (600.000) ευρώ, λόγω καταργήσεως του τέλους 
που εισπράττεται ως αντίτιμο της αξίας του εντύπου αυ¬ 
τοκόλλητης θεώρησης σε εναρμόνηση με την κοινοτική 
πρακτική. Η εν λόγω απώλεια εσόδων πρόκειται να κα¬ 
λυφθεί από την αύξηση του ύψους των τελών, που ει- 
σπράττονται από τις προξενικές θεωρήσεις. 

7. Την υπ’ αριθμ. 703/8/ΑΣ88 (ΦΕΚ548/Β/31.3.2004) κοι¬ 
νή απόφαση των Υπουργών Οικονομίας και Οικονομικών 
και Εξωτερικών «Επιβολή ενιαίου εισπρακτικού τέλους 
θεωρήσεων». 

8. Τις υπ’ αριθμ. 83/24/2/2004 και 37/22.2.2005 γνω¬ 
μοδοτήσεις του Συμβουλίου της Επικράτειας, μετά από 
πρόταση του Υπουργού Εξωτερικών καιτου Υφυπουργού 
Οικονομίας και Οικονομικών, αποφασίζουμε: 

Άρθρο 1 

Στην παράγραφο Α4 του άρθρου 2 του π.δ. 116/2002 
«Π ροξενικά τέλη και δικαιώματα» (ΦΕΚΑ'96) διαγράφεται 

η φράση «Επιπλέοντου τέλους, εισπράττεταιγια κάθε θε¬ 
ώρηση ποσό ΕΥΡΩ 1 - που αντιπροσωπεύει την αξία του 
εντύπου αυτοκόλλητης θεώρησης (ΕΑΘΕ)». 

Άρθρο 2 

Η ισχύς του παρόντος διατάγματος αρχίζει από 1.5.2004. 

Στον Υπουργό Εξωτερικών αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 26 Μαΐου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 
ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΥΦΥΠ. ΟΙΚΟΝΟΜΙΑΣ 

ΚΑΙ ΟΙΚΟΝΟΜΙΚΩΝ ΕΞΩΤΕΡΙΚΩΝ 

ΠΕΤΡΟΣ ΔΟΥΚΑΣ ΠΕΤΡΟΣ Γ. ΜΟΛΥΒΙΑΤΗΣ 

-♦- 

( 2 ) 

ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘ. 91 

Τροποποίηση του π.δ. 56/2001 «Μεταθέσεις Ειδικού Εκπ/ 
κού Προσωπικού σε Σχολικές Μονάδες Ειδικής Αγω¬ 
γής (ΣΜΕΑ) και σε Κέντρα Διάγνωσης, Αξιολόγησης 
και Υποστήριξης (ΚΔΑΥ)». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο4περ. Δ'παρ. 2 του ν. 2817/2000 (Α'78). 

2. Το άρθρο 1 παρ. 8 του ν. 3194/2003 (Α'267). 

3. Το άρθρο 29Ατου ν. 1558/1985, όπως αυτό προστέ¬ 
θηκε με το άρθρο 27 του ν. 2081/1992 και αντικαταστά- 
θηκε με το άρθρο 1 του ν. 2469/1997 (Α'38). 

4. Το γεγονός ότι από τις διατάξεις του παρόντος Προ¬ 
εδρικού Διατάγματος δεν προκαλείται δαπάνη σε βάρος 
του κρατικού προϋπολογισμού. 

5. Την υπ’ αριθμ. 96/2005 γνωμοδότηση του Συμβου¬ 
λίου της Επικράτειας με πρόταση της Υπουργού Εθνικής 
Παιδείας και Θρησκευμάτων, αποφασίζουμε: 

Άρθρο 1 

Το άρθρο 1 του π.δ. 56/2001 αντικαθίσταται ως εξής: 

«ΚΑΤΗΓΟΡΙΕΣ ΜΕΤΑΘΕΣΕΩΝ 

1. Οι μεταθέσεις του ειδικού εκπαιδευτικού προσωπι¬ 
κού των σχολικών μονάδων ειδικής αγωγής (ΣΜΕΑ) και 
των κέντρων διάγνωσης, αξιολόγησης και υποστήριξης 
(ΚΔΑΥ) διακρίνονται σε: 

α. Μεταθέσεις από ΣΜΕΑ σε ΣΜΕΑ, του ίδιου ή άλλου 
Νομού. 

β. Μεταθέσεις από ΚΔΑΥ σε ΚΔΑΥ, του ίδιου ή άλλου 
Νομού. 

γ. Μεταθέσεις από ΚΔΑΥ σε ΣΜΕΑ, του ίδιου ή άλλου 
Νομού. 

δ. Μεταθέσεις από ΣΜΕΑ σε ΚΔΑΥ, του ίδιου ή άλλου 
Νομού. 

ε. Μεταθέσεις ειδικών κατηγοριών. 

στ. Αμοιβαίες μεταθέσεις. 

2. Οι μεταθέσεις του Ειδικού Βοηθητικού Προσωπικού 
των σχολικών μονάδων ειδικής αγωγής (ΣΜΕΑ) διακρί- 
νονται σε: 

α. Μεταθέσεις από ΣΜΕΑ σε ΣΜΕΑ, του ίδιου ή άλλου 
Νομού 


β. Μεταθέσεις ειδικών κατηγοριών 
γ. Αμοιβαίες μεταθέσεις». 

Άρθρο 2 

ΠΙΝΑΚΕΣ ΟΡΓΑΝΙΚΗΣ ΣΥΝΘΕΣΗΣ 
ΕΕΠ ΚΑΙ ΕΒΠ 

Η παράγραφος 1 του άρθρου 3 του π.δ. 56/2001 αντι¬ 
καθίσταται ως εξής: 

«1. Για την πραγματοποίηση των μεταθέσεων όλων των 
κατηγοριών των κλάδων του ειδικού εκπαιδευτικού και 
ειδικού βοηθητικού προσωπικού, καταρτίζονται μέχρι 15 
Φεβρουάριου κάθε σχολικού έτους πίνακες κενών ορ¬ 
γανικών θέσεων κατά νομό και νομαρχία για κάθε κλάδο 
χωριστά κατά ΣΜΕΑ και ΚΔΑΥ.» 

Άρθρο 3 

ΑΙΤΗΣΕΙΣ-ΠΡΟΘΕΣΜΙΑ 

Η παράγραφος 2 του άρθρου 4 του π.δ. 56/2001 αντι¬ 
καθίσταται ως εξής: 

«2. Οι αιτήσεις μετάθεσης υποβάλλονται από τα μέλη 
του Ειδικού Εκπαιδευτικού και Ειδικού Βοηθητικού Προ¬ 
σωπικού μέσα στο μήνα Μάρτιο κάθε έτους.» 

Άρθρο 4 

Η παράγραφος 1 του άρθρου 5 του π.δ. 56/2001 αντι¬ 
καθίσταται ως εξής: 

«1. Για τη μετάθεση του προσωπικού αυτού του π.δ. 
απαιτείται υπηρεσία δύο ετών στην κατεχόμενη οργανική 
θέση μέχρι 31 Αυγούστουτου έτους κατά το οποίο πραγ¬ 
ματοποιούνται οι μεταθέσεις.» 

Άρθρο 5 

1. Η παράγραφος 2του άρθρου 6 του π.δ. 56/2001 αντι¬ 
καθίσταται ως εξής: 

«2. Δικαίωμα να υποβάλουν αίτηση έχουν τα μέλη του 
Ειδικού Εκπαιδευτικού και Ειδικού Βοηθητικού Προσω¬ 
πικού που πληρούν τις προϋποθέσεις του άρθρου 5 του 
π.δ. 56/2001, όπως αυτό τροποποιήθηκε με το παρόν.» 

2. Το δεύτερο εδάφιο της παραγράφου 4 του άρθρου 6 
του π.δ. 56/2001 αντικαθίσταται ως εξής: 

«Στη συνέχεια συντάσσουν πίνακες κατά κλάδο με το 
ονοματεπώνυμο του κάθε μέλους Ειδικού Εκπαιδευτικού 
και Ειδικού Βοηθητικού Προσωπικού, καθώς και τις μονά¬ 
δες μετάθεσης κατά κριτήριο και στο σύνολό τους, τους 
οποίους υποβάλλουν μαζί με τις αιτήσεις των ενδιαφερο¬ 
μένων στην οικεία διεύθυνση Ειδικής Αγωγής του ΥΠΕΠΘ 
το αργότερο μέχρι 10 Απριλίου». 

3. Η παράγραφος 5του άρθρου 6 του π.δ. 56/2001 αντι¬ 
καθίσταται ως εξής: 

«5. Το ΥΣΕΕΠ, στο οποίο διαβιβάζονται οι αιτήσεις για 
μετάθεση συνεδριάζει μέχρι 30 Απριλίου και αφού λάβει 
υπόψη τις κενές οργανικές θέσεις, τις μονάδες μετάθε¬ 
σης σύμφωνα με τις διατάξεις του άρθρου 9 του π.δ. 
56/2001 και τις προτιμήσεις των ενδιαφερομένων απο¬ 
φασίζει για τις μεταθέσεις του Ειδικού Εκπαιδευτικού και 
Ειδικού Βοηθητικού Προσωπικού με την εξής σειρά: 

Α. Μεταθέσεις ειδικών κατηγοριών 
Β. Μεταθέσεις από ΣΜΕΑ σε ΣΜΕΑ 
Γ. Μεταθέσεις από ΚΔΑΥ σε ΚΔΑΥ 
Δ. Μεταθέσεις από ΚΔΑΥ σε ΣΜΕΑ 
Ε. Μεταθέσεις από ΣΜΕΑ σε ΚΔΑΥ 
ΣΤ. Αμοιβαίες μεταθέσεις». 

Άρθρο 6 

1. Η παράγραφος 1 του άρθρου 7 του π.δ. 56/2001 αντι¬ 
καθίσταται ως εξής: 

«1. Δικαίωμα να υποβάλουν αίτηση για αμοιβαία με¬ 
τάθεση έχουν τα μέλη του Ειδικού Εκπαιδευτικού και Ει¬ 
δικού Βοηθητικού Προσωπικού εφόσον συντρέχουν οι 
παρακάτω προϋποθέσεις: 

α. Να ανήκουν στον ίδιο κλάδο και να μην έχουν συ¬ 
μπληρώσει 25ετή πραγματική υπηρεσία μέχρι 31 Αυγού- 
στου του έτους που πραγματοποιούνται οι μεταθέσεις. 

β. Να έχουν συμπληρώσει δύο χρόνια υπηρεσίας μέχρι 
31 Αυγούστου του έτους διενέργειας των μεταθέσεων 
από την ημερομηνία δημοσίευσης του διορισμού τους 
στην Εφημερίδα Κυβερνήσεως τα οποία να έχουν διανυ- 
θεί στην οργανική τους θέση. 

γ. Η διαφορά της συνολικής υπηρεσίας μεταξύ των αι- 
τούντων την αμοιβαία μετάθεση να μην υπερβαίνει κατά 
την 31 Αυγούστου του έτους μετάθεσης τα δέκα (10) 
έτη.» 

2. Η παράγραφος 2του άρθρου 7 του π.δ. 56/2001 αντι¬ 
καθίσταται ως εξής: 

«2. Όσοι μετατίθενται αμοιβαία υπηρετούν υποχρεω¬ 
τικά για τρία χρόνια στη θέση που τοποθετήθηκαν με τη 
διαδικασία του άρθρου αυτού.» 

Άρθρο 7 

1. Στις περιπτώσεις α και β του άρθρου 8 του π.δ. 56/ 
2001 μετά τις λέξεις «Ειδικού Εκπ/κού», προστίθενται οι 
λέξεις «και Ειδικού Βοηθητικού». 

2. Η περίπτωση γ. του άρθρου 8 του π.δ. 56/2001 αντι¬ 
καθίσταται ως εξής: 

«γ. Τα μέλη του Ειδικού Εκπαιδευτικού και Ειδικού Βοη¬ 
θητικού Προσωπικού που τα ίδια ή οι σύζυγοί τους πά¬ 
σχουν από μεσογειακή αναιμία που χρήζει μεταγγίσεων 
αίματος, λευχαιμία, αιμορροφιλία, χρόνια νεφρική ανε¬ 
πάρκεια σε στάδιο αιμοκάθαρσης, ΑΙΩ3, σκλήρυνση κατά 
πλάκας τετραπληγικής ή παραπληγικής μορφής, καρκίνο 
σε μεταστατικό στάδιο, νόσο του ΟγοΙππ ή έχουν ποσοστό 
αναπηρίας 75% και άνω ανεξαρτήτως παθήσεως. Γιατην 
απόδειξη των λόγων αυτών απαιτείται βεβαίωση Β/θμιας 
Υγειονομικής Επιτροπής στην οποία θα εκτίθεται το ιστο¬ 
ρικό της ασθένειας.» 

Άρθρο 8 

Το άρθρο 10της μεταβατικής διάταξηςτου π.δ. 56/2001 
καταργείται. 

Άρθρο 9 

ΜΕΤΑΒΑΤΙΚΗ ΔΙΑΤΑΞΗ 

Για το 2005 οι αιτήσεις των ενδιαφερομένων για μετά¬ 
θεση θα υποβληθούν εντός μηνάς απάτη δημοσίευση του 
παρόντος. Μετά τη λήξη της προθεσμίας υποβολής των 
αιτήσεων, οι προϊστάμενοι των διευθύνσεων εκπαίδευ¬ 
σης και των ΚΔΑΥ οφείλουν σε δέκα (10) μέρες να υπο¬ 
βάλουν τους πίνακες και τις αιτήσεις των ενδιαφερομέ¬ 
νων στην οικεία Διεύθυνση Ειδικής Αγωγής. Το Υ.Σ.Ε.Ε.Π. 
θα συνεδριάσει εντός μηνάς, από τη στιγμή που θα δια¬ 
βιβαστούν σ’ αυτό οι αιτήσεις μετάθεσης. 

Άρθρο 10 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 


Στην Υπουργό Εθνικής Παιδείας και Θρησκευμάτων 
αναθέτουμε τη δημοσίευση και εκτέλεση του παρόντος 
Διατάγματος. 

Αθήνα, 27 Μάί'ου 2005 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

Η ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΜΑΡΙΕΤΤΑ ΓΙΑΝΝΑΚΟΥ 
-♦- 

(3) 

Ίδρυση Γ Λιμενικού Τμήματος του Κεντρικού Λιμεναρ¬ 
χείου Βόλου και καθορισμός των αρμοδιοτήτων του. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Το άρθρο 127 παράγραφος 2 του Κώδικα του Προ¬ 
σωπικού Λιμενικού Σώματος που κυρώθηκε με το άρθρο 
πρώτο του ν. 3079/2002 «Κύρωση του Κώδικα του Προ¬ 
σωπικού Λιμενικού Σώματος» (Α' 311). 

2. Το άρθρο 29Α του ν. 1558/1985 «Κυβέρνηση και 
Κυβερνητικά όργανα» (Α' 137), όπως προστέθηκε με το 
άρθρο 27 του ν. 2081/1992 (Α' 154) και τροποποιήθηκε 
με την διάταξη του άρθρου 1 παράγραφος 2 εδάφιο α' 
τουν. 2469/1997 (Α'38). 

3. Το άρθρο 22 παράγραφος 3 του ν. 2362/1995 «περί 
Δημοσίου Λογιστικού, ελέγχου των δαπανών του Κρά¬ 
τους και άλλες διατάξεις» (Α' 247). 

4. Την υπ’ αριθμ. 14650/ΔΙΟΕ 85/17.3.2004 κοινή από¬ 
φαση του Πρωθυπουργού και του Υπουργού Οικονομίας 
και Οικονομικών «Καθορισμός αρμοδιοτήτων των Υφυ¬ 
πουργών Οικονομίας και Οικονομικών» (Β' 519). 

5. Το γεγονός ότι από τις διατάξεις του Διατάγματος αυ¬ 
τού προκαλείται δαπάνη σε βάρος του Κρατικού Προϋ¬ 
πολογισμού, ποσού δεκατριών χιλιάδων οκτακόσιων 
(13.800) ευρώ περίπου για το οικονομικό έτος 2005 και 
ποσού χιλίων διακοσίων (1.200) ευρώ περίπου για καθέ¬ 
να από τα επόμενα οικονομικά έτη 2006 - 2010. Η εν λόγω 
δαπάνη για το μεν έτος 2004 θα αντιμετωπισθεί από τις 
πιστώσεις του προϋπολογισμού του Υπουργείου Εμπο¬ 
ρικής Ναυτιλίας (Ειδ. Φ. 41/110 και ΚΑΕ 5115) για δε τα 
επόμενα οικονομικά έτη από τις πιστώσεις που θα εγγρά- 
φονται ανά έτος για τον σκοπό αυτό στον ανωτέρω προϋ¬ 
πολογισμό (Ειδ. Φ. 41/110 ΚΑΕ 0824). 

6. Την υπ’ αριθμ. 82/2005 Γνωμοδότηση του Συμβου¬ 
λίου της Επικράτειας μετά από πρόταση του Υπουργού 
Εμπορικής Ναυτιλίας και του Υφυπουργού Οικονομίας 
και Οικονομικών, αποφασίζουμε: 

Άρθρο 1 

1. Στο Κεντρικό Λιμεναρχείο Βόλου, ιδρύεται Γ Λιμε¬ 
νικό Τμήμα με έδρατο λιμάνι της Αμαλιάπολης του Δήμου 
Σούρπης Μαγνησίας. 

2. Τα όρια της τοπικής αρμοδιότητας του Γ Λιμενικού 
Τμήματος του Κεντρικού Λιμεναρχείου Βόλου, ορίζονται 
στα δυτικά παράλια του Παγασητικού Κόλπου από το 
«Χολόρεμα» μέχρι το άκρο «Άγιος Σώστης» του διαύλου 
Ωρεών Εύβοιας». 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


Άρθρο 2 

1. Η καθ’ ύλη αρμοδιότητα του Λιμενικού Τμήματος πε¬ 
ριλαμβάνει: 

α. Την άσκηση από τον Διοικητή, τους Αξιωματικούς και 
τους Υπαξιωματικούς όλων των αρμοδιοτήτων γενικών 
ανακριτικών υπαλλήλων, σύμφωνα με την ισχύουσα νο¬ 
μοθεσία, σχετικά μετά αδικήματα που τελούνται στα όρια 
της τοπικής αρμοδιότητος του Λιμενικού Τμήματος. 

Στην αρμοδιότητα του Τμήματος δεν περιλαμβάνεται η 
έκδοση Κανονισμού Λιμένων και διοικητικών πράξεων επι¬ 
βολής προστίμου οι οποίες εκδίδονται από τον Κεντρικό 
Λιμενάρχη Βόλου κατά τις κείμενες διατάξεις. 

β. Την τήρηση Βιβλίου Εγγραφής Μικρών Σκαφών 
(Β.Ε.Μ.Σ.). 

γ. Την έκδοση αδειών πλόων, αλιείας επαγγελματικών 
και ερασιτεχνικών σκαφών, την έκδοση ατομικών αδειών 
επαγγελματικής και ερασιτεχνικής αλιείας καθώς και την 
τήρηση Βιβλίων Μητρώων αυτών. 

δ. Τη βεβαίωση Φαρικών Τελών και Υγειονομικών Δικαι¬ 
ωμάτων. 

ε. Τη βεβαίωση και είσπραξη Πλοηγικών Τελών, 
στ. Τη βεβαίωση και είσπραξη Λιμενικών Τελών, 
ζ. Την είσπραξη υπέρ Ειδικού Κεφαλαίου Λιμενικής 
Αστυνομίας από διάθεση εντύπων και βεβαίωση Τελών. 

η. Την έκδοση, αντικατάσταση και εξόφληση των ναυ¬ 
τολογίων των Ελληνικών Πλοίων, όπως ορίζεται κάθε φο¬ 
ρά από τις ισχύουσες διατάξεις περί Ναυτικού Απομα¬ 
χικού Ταμείου (ΝΑΤ), την διενέργεια μεταβολών στα πλη¬ 
ρώματα και την θεώρηση των ναυτολογίων κατά τον 
κατάπλου και απόπλου των εν λόγω πλοίων. Τις διατυπώ¬ 
σεις κατάπλου και απόπλου πλοίων με ξένη σημαία. 

θ. Τη σύνταξη δελτίων ναυτιλιακών πληροφοριών κατά 
τα ισχύοντα κάθε φορά. 

ι. Την παρακολούθηση των δρομολογίων των επιβατη¬ 
γών (Ε/Γ) πλοίων που προσεγγίζουν στην περιοχή αρμο- 
διότητάς του και την τήρηση στατιστικών στοιχείων που 
αφορούν την επιβατική κίνηση. 

ια. Την εφαρμογή των διατάξεων που αναφέρονται σε 
θέματα έρευνας και διάσωσης καθώς και πρόληψης ή κα¬ 
ταστολής θαλάσσιας ρύπανσης. 


ιβ. Την εφαρμογή των οργανωτικών διαταγών και εγκυ¬ 
κλίων της αρμόδιας Διεύθυνσης του Υπουργείου Εμπο¬ 
ρικής Ναυτιλίας, μετά την ένταξή του στα δίκτυα τηλε¬ 
πικοινωνιών του Λιμενικού Σώματος. 

ιγ. Την εκτέλεση κάθε άλλου καθήκοντος που ανατίθε¬ 
ται σ’ αυτό από το Υπουργείο Εμπορικής Ναυτιλίας (ΥΕΝ) 
ή το Κεντρικό Λιμεναρχείο Βόλου. 

2. Ο Προϊστάμενος του Λιμενικού Τμήματος αλληλο¬ 
γραφεί με τις Κρατικές Αρχές και ιδιώτες για θέματα αρ- 
μοδιότητάςτου, όπως καθορίζονται παραπάνω. Εξαιρού¬ 
νται τα έγγραφα που αφορούν θέματα γενικής φύσεως η 
σύνταξη και η αποστολή των οποίων ενεργείται μέσω του 
Κεντρικού Λιμεναρχείου Βόλου. 

Άρθρο 3 

1. Το Γ' Λιμενικό Τμήμα του Κεντρικού Λιμεναρχείου 
Βόλου υπάγεται διοικητικά στο Κεντρικό Λιμεναρχείο Βό¬ 
λου, αναφέρεται σ' αυτό για κάθε υπόθεση της αρμοδιό- 
τητάς του και συμμορφώνεται με τις διαταγές του. Όταν 
δίδεται ειδική διαταγή αναφέρεται απ' ευθείας στο 
Υπουργείο Εμπορικής Ναυτιλίας (ΥΕΝ) και κοινοποιεί τις 
αναφορές στην Προϊστάμενη Λιμενική Αρχή. 

2. Το Λιμενικό Τμήμα εξαρτάται οικονομικά από την 
Λιμενική Αρχή Βόλου και οι σχετικές δαπάνες λειτουρ¬ 
γίας του καταβάλλονται από την Παγία Προκαταβολή 
αυτής. 

Άρθρο 4 

Τ ο παρόν ισχύει ένα μήνα από την δημοσίευσή του στην 
Εφημερίδα της Κυβερνήσεως. 

Στον Υπουργό Εμπορικής Ναυτιλίας αναθέτουμε τη 
δημοσίευση και εκτέλεση του παρόντος διατάγματος. 

Αθήνα, 26 Μάίου 2005 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

